
ANUNȚ

	Universitatea Tehnică „Gheorghe Asachi” din Iași organizează concurs pentru ocuparea postului unic vacant de administrator financiar grad I, poz. 11, din statul de funcții al Direcției Economice, Serviciul Financiar, pe durată nedeterminată, cu normă întreagă de 8 ore/zi, în conformitate cu prevederile H.G. nr.1336/28.10.2022. 

	În cazul ocupării postului scos la concurs de către o persoană pensionată pentru limită de vârstă, angajarea se va face pe durată determinată, conform legislației în vigoare.

	I.	Documente necesare pentru întocmirea dosarului de concurs:
· formular de înscriere la concurs (Anexa nr.5);
· copia actului de identitate sau orice alt document care atestă identitatea, aflate în termen de valabilitate;  
· copia certificatului de naștere și copia certificatului de căsătorie sau a altui document prin care s-a realizat schimbarea de nume, după caz;
· copiile documentelor care atestă nivelul studiilor şi ale altor acte care atestă efectuarea unor specializări, precum şi copiile documentelor care atestă îndeplinirea condiţiilor specifice ale postului solicitate de universitate; 
· copia carnetului de muncă, a adeverinţei eliberate de angajator pentru perioada lucrată, care să ateste vechimea în muncă şi în specialitatea studiilor solicitate pentru ocuparea postului;
· certificat de cazier judiciar sau declarație pe propria răspundere privind antecedentele penale. În acest caz, candidatul declarat admis la selecţia dosarelor care nu a solicitat expres la înscrierea la concurs preluarea informaţiilor privind antecedentele penale direct de la autoritatea sau instituţia publică competentă cu eliberarea certificatelor de cazier judiciar, are obligaţia de a completa dosarul de concurs cu originalul cazierului, anterior datei de susţinere a probei scrise şi/sau probei practice;
· adeverinţă medicală care să ateste starea de sănătate corespunzătoare, eliberată de către medicul de familie al candidatului sau de către unităţile sanitare abilitate cu cel mult 6 luni anterior derulării concursului. Adeverinţa care atestă starea de sănătate conţine, în clar, numărul, data, numele emitentului şi calitatea acestuia, în formatul standard stabilit prin ordin al ministrului sănătăţii. Pentru candidaţii cu dizabilităţi, în situaţia solicitării de adaptare rezonabilă, adeverinţa care atestă starea de sănătate trebuie însoţită de copia certificatului de încadrare într-un grad de handicap, emis în condiţiile legii;
· aviz medical emis de către medicul specialist psihiatru;
· certificatul de integritate comportamentală din care să reiasă că nu s-au comis infracţiuni prevăzute la art.1 alin.(2) din Legea nr. 118/2019  privind Registrul național automatizat cu privire la persoanele care au comis infracțiuni sexuale, de exploatare a unor persoane sau asupra minorilor, precum și pentru completarea Legii nr.76/2008 privind organizarea și funcționarea Sistemului Naționale de Date Genetice Juridice, cu modificările ulterioare;
· curriculum vitae, model comun european.




Copiile de pe actele solicitate pentru înscrierea la concurs şi copia  certificatului  de  încadrare  într-un grad de handicap, după caz, se prezintă însoţite de documentele originale. 
Dosarele de concurs pot fi depuse începând cu data de 07.08.2026 până la data de 20.08.2026, ora 1200, la sediul Universității Tehnice „Gheorghe Asachi” din Iași, Bld. Prof. Dimitrie Mangeron nr.67, corp T – Rectorat, Serviciul de Evidență a Resurselor Umane, et.1, cam. C-104, tel. 0232/701111, int. 2595. 
	Candidatul cu dizabilităţi poate înainta comisiei de concurs, în termenul prevăzut pentru depunerea dosarelor, propunerea sa privind instrumentele necesare pentru asigurarea accesibilităţii probelor de concurs.
	Nerespectarea termenului de depunere a dosarelor de concurs, conduce la respingerea candidatului.
II.       Condiții generale și specifice pentru participare la concurs:
II.1. Condiții generale:
a) are cetățenia română sau cetățenia unui alt stat membru al Uniunii Europene, a unui stat parte la Acordul privind Spațiul Economic European (SEE), sau cetățenia Confederației Elvețiene;
b) cunoaște limba română, scris și vorbit;
c) are capacitate deplină de exerciţiu;
d) are capacitate de muncă în conformitate cu prevederile Legii nr. 53/2003 - Codul muncii, republicată, cu modificările şi completările ulterioare; 
e) are o stare de sănătate corespunzătoare postului pentru care candidează, atestată pe baza adeverinței medicale eliberate de medicul de familie sau de unitățile sanitare abilitate;
f) îndeplinește condițiile de studii, de vechime în specialitate, precum și alte condiții specifice potrivit cerinţelor postului scos la concurs;
g) nu a fost condamnată definitiv pentru săvârșirea unei infracțiuni contra securității naționale, contra autorității, contra umanității, infracțiuni de corupție sau de serviciu, infracțiuni de fals ori contra înfăptuirii justiției, infracțiuni săvârșite cu intenție care ar face o persoană candidată la post, incompatibilă cu exercitarea funcției pentru care candidează, cu excepția situației în care a intervenit reabilitarea;
h) nu execută o pedeapsă complementară prin care i-a fost interzisă exercitarea dreptului de a ocupa funcția, de a exercita profesia sau meseria, ori de a desfășura activitatea de care s-a folosit pentru săvârșirea infracțiunii sau față de aceasta nu s-a luat măsura de siguranță a interzicerii ocupării unei funcții sau a exercitării unei profesii;
i) nu a comis infracțiunile prevăzute la art.1 alin.(2) din Legea nr.118/2019 privind Registrul naţional automatizat cu privire la persoanele care au comis infracţiuni sexuale, de exploatare a unor persoane sau asupra minorilor, precum şi pentru completarea Legii nr. 76/2008 privind organizarea şi funcţionarea Sistemului Naţional de Date Genetice Judiciare, cu modificările ulterioare.
II.2. Condiții specifice: 
            -  absolvent(ă) studii superioare economice cu diplomă de licență;
            -  vechime în specialitatea studiilor minim 15 ani, probată cu adeverință de vechime sau
               carnet de muncă; 
            -  vechime în contabilitatea instituțiilor publice minim 10 ani;
-  abilități de a opera cu echipamente și instrumente specifice muncii de birou: computer,
   imprimantă, copiator;
- nivel avansat de utilizare Excel (formule de calcul, reconcilieri de date, tabele pivot);
- cunoștințe privind operarea în aplicații de Online Banking/Trezorerie (plăți în lei/valută,
  interpretare extrase de cont; 
- cunoașterea limbii engleze (nivel mediu), necesară pentru gestionarea relațiilor cu băncile
  corespondente, citirea instrucțiunilor SWIFT și operarea tranzacțiilor valutare internaționale;

- abilități de lucru în echipă și de comunicare, capacitatea de operare cu volum mare de
  informații și documente, capacitatea de organizare a activităților, de realizare a unor analize
  și sinteze și asumarea responsabilității;    

            III.        Concursul va consta în următoarele etape:
III.1. Selecția dosarelor de înscriere la concurs: 28.08.2026; 
- comunicarea (afișarea) rezultatelor: 1 zi lucrătoare de la data afișării rezultatului selecției;
- termen depunere contestații privind rezultatul selecției dosarelor: cel mult o zi lucrătoare de
  la data afișării rezultatului selecției dosarelor;
- termen soluționare contestații: 1 zi lucrătoare de la data depunerii contestațiilor.
    III.2.  Proba scrisă (din bibliografia de concurs):
- locul desfășurării concursului: sediul Universității Tehnice „Gheorghe Asachi” din Iași, Bld. Profesor Dimitrie Mangeron nr. 67, corp T, Rectorat, etaj 1, cam. C101 - sala de ședințe a Consiliului de Administrație;
- data și ora susținerii: 01.09.2026, ora 900;
- comunicarea (afișarea) rezultatului: 1 zi lucrătoare de la finalizarea probei;
- termen  depunere eventuale contestații: cel mult o zi lucrătoare de la data afișării rezultatului
  probei;
- termen de soluționare a contestațiilor: 1 zi lucrătoare de la expirarea perioadei de depunere
  a contestațiilor.
III.3.   Interviu (conform planului de interviu stabilit de comisia de concurs):
- locul desfășurării: sediul Universității Tehnice „Gheorghe Asachi” din Iași, Bld. Profesor  Dimitrie Mangeron nr. 67, corp T, Rectorat, etaj 1, cam. C101 - sala de ședințe a Consiliului de Administrație;
- data și ora susținerii: se va afișa odată cu rezultatele obținute la proba scrisă (în termen de       4 zile lucrătoare de la susținerea probei scrise);
- comunicarea (afișarea) rezultatului pentru proba de interviu: 1 zi lucrătoare de la finalizarea acestuia;
- termen depunere eventuale contestații cu privire la rezultatul interviului: 1 zi lucrătoare de la data afișării punctajului obținut;
- termen de soluționare a contestațiilor: 1 zi lucrătoare de la depunerea acestora.
Notă:
* Candidații se pot prezenta la următoarea etapă numai dacă sunt admiși la etapa precedentă;
** Sunt declarați admiși la fiecare dintre probele concursului, candidații care au obținut minimum 70 de puncte;
*** Rezultatele finale privind concursul se vor afișa în termen de maximum 1 zi lucrătoare de la expirarea datei de depunere a contestațiilor pentru ultima probă, cu mențiunea „admis” sau „respins”.
	IV. Bibliografia și fișa postului se vor afișa împreună cu anunțul, pe site-ul instituției www.tuiasi.ro/concursuri-și-promovări. 

